નર્મદા ડેમનો વિરોધ કરનાર પણ એક વર્ગ છે, જેમાં મેઘા પાટકરનું નામ મોખેરે છે, તેઓ વર્ષોથી નર્મદા બચાવો આંદોલન ચલાવી રહ્યા છે, તેમની ચિંતા નર્મદા નદી અને તટ ઉપર વસનાર આદિવાસી ખેત મજુરોની છે, જો કે મેઘા પાટકરની વાત સાંભળવા અને સમજવાને બદલે તેઓ વિદેશ ફંડના આધારે નર્મદાનો વિરોધ કરી રહ્યા છે, તેવો તેમની ઉપર ગુજરાત સરકાર અને ગુજરાતના શાસનકર્તા અનેક વખત આરોપ મુકી ચુકયા છે, ચીમનભાઈ પટેલ મુખ્યમંત્રી હતા ત્યારથી ભાજપ સત્તા ઉપર આવી ત્યાં સુધી મેધા પાટકર ઉપર આ આરોપ મુકાતો આવ્યો છે. . ગુજરાતમાં બહુ ઓછા લોકો મેઘા પાટકર સાથે સંમત્ત હતા, પણ તેમની ઉપર ગુજરાત વિરોધીનું સ્ટીકર મારી દેવામાં આવ્યુ, જેમાં જાણિતા નવલકથાકાર સ્વર્ગસ્થ અશ્વીની ભટ્ટ અને જાણિતા કાયદાવિદ ગીરીશ પટેલનો પણ સમાવેશ થાય છે.